UNAIDS: U svetu ima 40,3 miliona ljudi zaraženih HIV-om, od kojih su 2,3 miliona deca
Pre 18 godina, na svetskom samitu ministara zdravlja donešena je odluka da se širenje SIDA-e pokuša zaustaviti sveobuhvatnom globalnom 
Prvi decembar je međunarodni dan borbe protiv SIDA-e, bolesti koja je prisutna u svim državama, na svim kontinentima. Više od 40 miliona ljudi širom sveta zaraženo je virusom HIV, koji uzrokuje SIDA-u. Samo ove godine zaraženo je novih 5 miliona, uglavnom mladih ljudi iz subsaharske Afrike. Pje 18 godina, na svetskom samitu ministara zdravlja donešena je odluka da se širenje SIDA-e pokuša zaustaviti sveobuhvatnom globalnom akcijom. Od te neizlečive bolesti do danas je umrlo najmanje 25 miliona ljudi. Virus HIV danas je prisutan u životima miliona. Čak petnaest miliona ljudi SIDA je ostavila bez roditeljskog staranja. Kerol Mekej je jedno od siročadi. Ona kaže da je kao devetogodišnjakinja saznala da je njen otac inficiran virusom HIV i da je to praktično bio poslednji dan njenog detinstva... U obraćanju Generalnoj skupštini UN ona je podsetila kako je kao devojčica brinula o svom ocu. Kerol Mekej koji nije bio radno sposoban, što je značilo i manje novca za preko porebne lekove, njen školski pribor, čak ni za hranu ponekada... Saznanja o ovoj bolesti, metodima sprečavanja njenog širenja i lečenja kasno su dospela do desetina miliona ljudi ali doktor Entoni Fauči, ekspert za SIDA-u pri “Američkom nacionalnom institutu za zdravlje”, kaže da se u proteklih 18 godina utvrdilo kako se virus prenosi, kako se bolest dijagnosticira, kako se mogu zaštititi zalihe krvi i kako se život miliona mogu produžiti ili sačuvati anti-virusnom terapijom. "Još međutim nismo pronašli vakcinu i to je ogroman problem”, kaže doktor Fauči. Doktor Fauči ističe da je mnogo više anti-virusnih lekova danas dostupno siromašnim ljudima, posebno siromašnim stanovnicima zemalja u razvoju. "Postigli smo ogroman napredak – značajan broj ljudi dobija lekove, ali to još nije ni izbliza proporcija koju bismo želeli. Ipak, stvari se kreću u pravom smeru" Epicenter SIDA-e je sub-saharska Afrika. Tu žive dve trećine svih oboljelih i zaraženih HIV virusom. Eidemija se i dalje širi. Šef agencije UN za borbu protiv SIDA-e Peter Piot upozorava na rapidno širenje bolesti i u drugim delovima sveta. "Zaraza se najbrže širi u istočnoj Evropi i centralnoj Aziji, zemljama bivšeg SSSR-a, gdje se broj inficiranih za proteklih 10 godina uvećao čak 20 puta." U zemljama koje ohrabruju siguran seks i upotrebu kondoma, broj zaraženih je opao. Oboljeli od SIDA-e, u krajevima gde postoje tretman i edukacija, sve više se integrišu u društvo. Virus HIV i SIDA su svakako veliki zdravstveni izazov, kaže dokrot Fauči. "Situacija nije baš najbolja. U nekim regionima i državama prošle godine je učinjeno mnogo i prilike se popravljaju, ali uopšte posmatrano – situacija je i dalje zastrašujuća." Prevencija u svakom slučaju ima ogroman značaj, jer činjenicu da broj zaraženih virusom HIV-a implicira veći broj umrlih od SIDA-e – apsolutno niko ne dovodi u pitanje. Brojnim manifestacijama u Srbiji je obeležen 1. decembar - Svetski dan borbe protiv side, u okviru svetske kampanje pod sloganom 'Život je ono što od njega napraviš'. Ministar zdravlja dr Tomica Milosavljević i stalni koordinator sistema UN u SCG An Lis Svenson, u Institutu za zaštitu zdravlja Srbije, otvaraju Nacionalnu kancelariju Republike Srbije za AIDS, koja će biti zadužena za praćenje svih aktivnosti vezanih za programe HIV-a na nacionalnom nivou. Otvaranje te kancelarije pri Ministartsvu zdravlja rbije finansijski i operativno je pomogao UNDP, a tehničku podršku su pružili UN tematska grupa za HIV i AIDS i UNICEF. Crna Gora će iduće godine dobiti Nacionalni centar za transfuziju krvi i zakon o bezbednoj krvi, najavili su danas zdravstveni zvaničnici. Povodom Svetskog dana borbe protiv HIV/AIDS-a saopšteno je i da će Crna Gora dobiti dva miliona USD iz Globalnog fonda za borbu proiv HIV/AIDS, za podršku aktivnosti vladinog i nevladinog sektora na tom planu. Prema podacima Instituta za javno zdravlje, u Crnoj Gori trenutno živi 17 inficiranih HIV virusom i 11 oboljelih od side. Ove godine je registrovano devet inficiranih osoba, od kojih je jedna obolela, a jedna osoba umrla. Šest odsto inficiranih su intravenski narkomani, četiri odsto inficiranih su slučajevi prenosa virusa s majke na dijete, kod 11 odsto inficiranih nije moguće utvrditi način prenosa, a vjeruje se da je riječ o prenosu putem homoseksualnog odnosa. Četiri odsto inficiranih u Crnoj Gori, odnosno dvije osobe, virus su dobili putem transfuzije, obe van Crne Gore.